Dohoda o spoločnej hmotnej zodpovednosti
			
Zamestnanci:	1. 	Ján Hladký, bytom Stodolova ul. č. 2, 010 01 Žilina, nar. 11. 3. 1978
		2. 	Zuzana Krátka, bytom Predmestská ul. č. 75, 010 01 Žilina, nar. 13. 7. 1966
		3. 	Helena Slaná, bytom ul. Veľká Okružná č. 21, 010 01 Žilina, nar. 13. 11. 1967
a
zamestnávateľ:	ABC, s.r.o., Ružová ul. č. 10, 010 01 Žilina, IČO: 12345678, 
		zastúpená Ing. Vladimírom Milučkým, konateľom
uzatvárajú túto 
dohodu o spoločnej hmotnej zodpovednosti
Čl. I
Na základe pracovnej zmluvy vykonáva
–		zamestnanec Ján Hladký funkciu vedúceho skladu,
–		zamestnanec Zuzana Krátka funkciu skladníka,
–		zamestnanec Helena Slaná funkciu skladníka.
Čl. II
Všetci títo zamestnanci na základe tejto dohody preberajú dňom 21. 8. 2022 hmotnú zodpovednosť za hodnoty zverené na vyúčtovanie. Ide o hodnoty obsiahnuté v inventárnom zozname. 
Zamestnanci preberajú hmotnú zodpovednosť i za ďalšie hodnoty, ktoré im budú v rámci tejto hodnoty ďalej zverené a ktorých prevzatie potvrdia. 
Čl. III
Zamestnanci zodpovedajú za schodok na týchto hodnotách, ak nepreukážu, že schodok vznikol celkom alebo sčasti bez ich zavinenia. 
Čl. IV
Zamestnávateľ je povinný vytvoriť zamestnancom také podmienky, aby mohli riadne plniť svoje povinnosti vyplývajúce z tejto dohody o spoločnej hmotnej zodpovednosti. Ak zamestnanci zistia, že nemajú vytvorené potrebné pracovné podmienky, aby mohli riadne plniť svoje povinnosti, sú povinní oznámiť vadu svojmu zamestnávateľovi. 
Čl. V
So všetkými spoločne zodpovednými zamestnancami musí byť vykonaná inventarizácia pri prevedení na inú prácu alebo pracovisko, alebo preložení niektorého zo spoločne zodpovedných zamestnancov, pri zmene vo funkcii vedúceho a na žiadosť ktoréhokoľvek zo spoločne zodpovedných zamestnancov pri personálnej zmene v ich kolektíve, prípadne pri odstúpení niektorého z nich od dohody o hmotnej zodpovednosti. 
Čl. VI
Ďalšie podmienky zodpovednosti za prípadný schodok sa riadia Zákonníkom práce a ďalšími pracovnoprávnymi predpismi. 
Čl. VII
Táto zmluva je spísaná v štyroch exemplároch, po jednom obdrží každý z účastníkov tejto dohody o spoločnej hmotnej zodpovednosti. 
Žilina 21. 8. 2022
						
Príloha
–	Inventúrny záznam zo dňa 21. 8. 2022